open-index/open-wikipedia-markdown huggingface dataset:
Kock

**Kock** ta un nòmber i un fam, ku ta referi na e profeshon di kòki den varios idioma. 

## Persona konosí
;Aruba
* Annuar Kock, futbolista
* Belen Kock-Marchena, poeta
* Bernadina Growell-Kock, kantante i kompositor
* Chicho Kock, músiko, kantante i kompositor
* Juancho Kock (1926-2009), músiko, kantante i tumbero
* Virgilio Kock, ingeniero, arkitekto i polítiko; su yu:
** Monica Kock, abogado i polítiko

## Lugá konosí
* Kockstraat, kaya na San Nicolas, Aruba
* Lanthùis Jan Kock (Kòrsou)
Dia di Statia

**Dia di Statia** òf **Statia Day** ta wòrdu selebrá anualmente riba dia 16 di novèmber na e isla di Sint Eustatius. E ta konmemorá ku dia 16 di novèmber 1776 gobernador Johannes de Graaff (1729-1813) a saluda ku nuebe kañonaso for di Fort Oranje e barko di guera navegando bou bandera merikano *Andrew Doria*. E tabata e promé rekonosementu internashonal di e soberania di Estadonan Uni di Merka; un echo históriko konosí komo e "First Salute". 

Komo dia nashonal statiano e ta un dia liber ofisial i su festividatnan ta bai kompañá pa un variedat di aktividat kultural. Tur aña ta ripití e "First Salute" ku nuebe kañonaso for di Fort Oranje.

## Galeria

Flag of the United States (1776–1777).svg|Bandera históriko merikano "Grand Union Flag".
Johannes de Graeff.jpg|Johannes de Graaff, gobernador (*Commandeur*) di Sint Eustatius di 1776 te 1781.



Collectie Nationaal Museum van Wereldculturen TM-20030080 Kanonnen opgesteld op de binnenplaats van Fort Oranje Sint Eustatius Boy Lawson (Fotograaf).jpg|Kañon di Fort Oranje.
Nieuwe Antilliaanse postzegel, Bestanddeelnr 913-1016.jpg|Stampia antiano (1961), konmemorando e promé saludo di *Andrea Doria* na Sint Eustatius.
Roosevelt Plaque Fort Oranje.jpg|Plakat na Fort Oranje otorgá na 1939 pa presidente F.D. Roosevelt di Merka.
Elson Hooi

**Elson Quincy Hooi** (☆ 1 di òktober 1991 na Willemstad) ta un futbolista profeshonal kurasoleño-hulandes i internashonalista pa e selekshon nashonal di Kòrsou. Te 1 di yüli 2023 el a hunga delantero pa e klup Al Minaa S. C. di Irak.

## Karera
### Karera den klup
Elson Hooi a nase na Willemstad i a lanta den bario di Buena Vista. Den su hubentut e tabata hunga pa Inter Willemstad. E tabatin 15 aña ora el a wòrdu di skout pa e klup hulandes NAC Breda durante e Weganan di Reino na Den Haag. E ta disidí di muda pa Hulanda pa persiguí un karera futbolístiko. Dia 10 di ougùstùs 2012 e ta debutá pa NAC Breda, hungando kontra Willem II den e liga mayó hulandes. Den temporada 2012-2013 el a skor 4 gol durante 33 wega den e liga mayó hulandes i un gol den e kopa hulandes. Na 2015 el a wòrdu fiá pa algun luna na e klup danes Viborg FF. 

#### Klupnan

### Karera internashonal
Hooi a representa su isla natal hungando den e selekshon nashonal di Kòrsou. El a partisipa tantu den e ekipo U-20 (2011) komo U-23 (2012) i a debutá den e ekipo pa adulto dia 5 di yüni 2015, den un wega kontra Trinidad i Tobago. Dos aña despues e ta destaká den e final di Kopa Karibe, ora dia 25 di yüni 2017 el a skor dos biaha kontra Jamaica, hasiendo Kòrsou titulá kampeon pa promé biaha den historia.. Den e torneo el a termina tambe komo "topscorer". Na 2017 i 2019 el a forma parti di e selekshon pa e Kopa Oro di CONCACAF. En total Hooi a milita pa e selekshon nashonal di Kòrsou na 37 okashon desde 2015 i a anotá 10 gol.

## Link eksterno
* Transfermarkt
* Worldfootball
* Soccerbase
*  National Football Teams
Lobamba

*Lobamba* ta un suidat den Swaziland i un di e dos kapital di e pais. E ta e sede tradishonal i legal di e parlamento, ku ta konstituí pa e senado i e kas di delegado. Alabes e ta e residensia di (e aktual) Rei Mswati III i mama-reina Ntombi la Twala. Lobamba ta situá 16 km west di Mbabane, e kapital atministrativo di Swaziland. E tin masomenos 5.800 habitante i ta situá den distrito di Hhohho.
La Piccola Marina

**La Piccola Marina** ta un edificio na Oranjestad, Aruba. El a wordo diseña como cas na 1950 pa arkitecto Jan Nagel (1913-1972) riba encargo di Johan Hartog (1912-1997), historiador, escritor y bibliotecario na Aruba. E edificio tin un arkitectura unico den su sorto na Aruba.

## Edificio
E cas di dos piso ta situa den centro di Oranjestad na L.G. Smith Blvd. 68, banda di Fort Zoutman y cu bista riba Paardenbaai y Wilhelmina Park. E piso abou ta consisti entre otro di un terasa, kamber pa studia, comedor, cushina i kamber cu baño pa sirbiente. E piso ariba tin un sala grandi cu balcon, dos kamber y un baño. Cada piso tin un superficie di masomenos 90 m². Den e cura tin un casita di aproximadamente 20 m². 

Johan Hartog y su esposa Elisabeth Hartog-Wouters a biba den La Piccola Marina di 1950 te 1980, ora nan a bandona Aruba pa motibo di salud. Despues di a bende e cas esaki a fungi pa varios decada entre otro como oficina. Actualmente e ta aloha e secretariado comun na Aruba pa e tres colegio di supervision financiero di gobierno, esta di Aruba, Corsou y Sint Maarten y Bonaire, Sint Eustatius y Saba.

## Literatura
* Olga van der Klooster & Michel Bakker, *Bouwen op de Wind: Architectuur en Cultuur van Aruba*, Stichting Libri Antilliani (2007), pag. 187.
John

**John** por referi na:

## Hende

*John Booi
*John Locke
*John Baselmans
*John Brown
*John Lennon
*John Merryweather
Jacques

**Jacques** por referí na:

## Hende
* *ku promé nòmber Jacques*
**Jacques Cassard (1679-1740), ofisial di marina i korsario franses.
**Jacques Thönissen (1939-2023), outor arubano
Johnson

**Johnson** ta un nòmber komun na ingles ku ta nifika *yu di "John"*.

E por referí na:

## Hende

* Boris Johnson (1964), promé minister di Reino Uni (2019-2022)
* Jimmie Johnson (1975), koredó merikano di auto di kareda
* Jonathan Johnson, polítiko i gezaghebber di Saba (2008-presente)
* Lyndon B. Johnson, presidente di Merka (1963-1969)
* Mary Gertrude Johnson (1854-1939), edukadó sabano i pionero di kanchi sabano 
* Will Johnson (1941), polítiko di Saba; su yu:
**Chris Johnson (1978), polítiko di Saba
Jackson

**Jackson** por referí na:

## Hende

* *ku fam Jackson*
**Michael Jackson (1958-2009), kantante i kompositor merikano

* *ku promé nòmber Jackson*
**Everon Jackson Hooi, aktor i presentadó di televishon hulandes-kurasoleño

## Lugá

*Jackson, Mississippi
Booi

**Booi** por referi na:

## Hende

*Adalberto (Shon Bubu) Booi (1919- ?), minister di Enseñansa di Antias Hulandes
*Frank Booi, polítiko arubano 
*Hubert Booi (1919-2014), poeta, eskritor, dramaturgo i traduktor boneriano-arubano
*John Booi (1932-2016), amtenar altu i polítiko arubano
*Ramonsito Booi, polítiko di Boneiru
*Walter Booi (1911-1992), polítiko di Boneiru
Zimmerman

**Zimmerman** por referi na:

## Hende

*Angelo Zimmerman, futbolista di Kòrsou
*Bert Zimmerman, futbolista yu di Kòrsou
*Christiaan Zimmerman (?-1867), militar hulandes i antesesor di gran parti di e habitantenan di Boka Sami
*Harry Zimmerman (1950-2014), kantante i tumbero kurasoleño 
*Thessaly Zimmerman, modelo arubano i Miss Aruba 2021
Jean-Jacques

**Jean-Jacques**  ta un nòmber franses di hende hòmber ku ta konsisti di dos promé nomber: Jean i Jacques.

E por referí na:

## Hende

*Jean-Jacques Dessalines
*Jean-Jacques Rousseau
Frank

**Frank** por referí na:

## Hende

* *ku fam Frank*
**Anne Frank, mucha muhé hudiu na Hulanda ku a bira famoso pa su diario
**Faustina Frank, polítiko arubano

* *ku promé nòmber Frank*
**Frank Martinus Arion (1936-2015), eskritor antiano
**Frank Booi, polítiko arubano
**Frank Davelaar (1929-2016), dirigente di koro i aktor kurasoleño
**Frank Rozendal, minister di Antias Hulandes
Tera Kòrá (Kòrsou)

**Tera Kòrá** ta un lugá na Bandabou, Kòrsou. E ta situá kanto di e kaminda grandi pa Westpunt na altura di Siberie i 20 kilometer fo'i sentro di e kapital Willemstad. Na 2011 e tabata konta 4.388 habitante. E lugá ta dividí den dos zona: Tera Kòrá Nobo fundá na aña 1984 komo proyekto di Fundashon Kas Popular pa konstruí kasi 700 kas i Tera Kòrá Bieu ku tabata eksistí desde añanan 1950. Ku e konstrukshon di hopi kas popular i medio, e bario a bira un di e mas importante di Bandabou. Su nòmber ta nifiká literalmente un tera koló kòrá i kual a ser inspirá pa e presensia di tera di koló kòrá riba e plano di San Pedro ku frontera ku Tera Kòrá.

E nòmbernan di kaya na Tera Kòrá ta referí na piedranan ku tin presensia na Kòrsou. Algun ehempel ta:
* Kaya Pied'i Sababa
* Kaya Kalki
* Kaya Boksit
* Kaya Monzonit
* Kaya Pied'i Kandela
* Kaya Porfido
* Kaya Diorit

Serka di Tera Kòrá tin dos parke di turbina di biento operashonal den kuadro di e transishon di energia.
1876

**1876** tabata un schrikkeljaar ku a kuminsá riba un djasabra riba e kalènder gregoriano. E ta marka e di 1876 aña despues di Kristu; e di 876 aña di e di dos milenio; e di 76 aña di siglo 19 i e di shete aña di dékada 1870.

## A sosodé
**Yanüari**

**Febrüari**
 
**Mart**

**Aprel**
 
**Mei**

**Yüni**

**Yüli**
 
**Ougùstùs**
 
**Sèptèmber**

**Òktober**

**Novèmber**

**Desèmber**
 
## A nase
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**
 
**Sèptèmber**

**Òktober**

**Novèmber**

**Desèmber**

## A fayesé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**
Entidat públiko

Un **entidat públiko** (hulandes: *openbaar lichaam*, ingles: *public body*) ta, segun e partishon atministrativo den Reino Hulandes, un unidat di gobernashon na Hulanda ku ta ehekutá tareanan dentro di e margen di un sierto área, sea espasial òf pa loke ta e kontenido. Gobièrnu nashonal (rijk), provinsia, munisipio i atministrashon di awa públiko (*waterschap*) ta e entidatnan públiko mas importante. E base legal di provinsia i munisipio ta ankrá den e Konstitushon hulandes (*Grondwet*), for di artíkulo 123 i atministrashon di awa públiko den artikulo 133.

Despues di e disolushon di Antia Hulandes dia 10 di òktober 2010 e tres isla antiano Boneiru, Sint Eustatius i Saba a bira munisipio spesial di Hulanda, representando tres entidat públiko nobo. Nan no ta kai bou di un provinsia.

Tambe por instituí entidat públiko pa profeshon i empresa; ehempel ta e Nederlandse Orde van Advocaten (Orden di Abogado di Hulanda) i Koninklijke Nederlandse Beroepsorganisatie van Accountants (NBA).

## Entidat públiko karibense
Desde 2017 a introdusí un kategoria nobo di entidat públiko den Konstitushon: *[[entidat públiko karibense]]*, ku ta regla den e artíkulo nobo nr. 132a, i riba kual a deklará tambe vigente e stipulashonnan konstitushonal pa munisipio i provinsia (artikulo 124, 125 i 127 te ku 132).

Entidatnan públiko karibense ta e tres munisipio spesial den Hulanda Karibense: 
* 
*  Sint Eustatius
*  Saba
Kada entidat públiko karibense ta wòrdu goberná separá.
Entidat públiko karibense

Un **entidat públiko karibense** (hulandes: *Caribisch openbaar lichaam*, ingles: *Caribbean public body*) ta un entidat públiko konforme artikulo 132a di e Konstitushon di Hulanda. Tres entidat públiko karibense tin: Boneiru, Sint Eustatius i Saba, ku huntu ta forma Hulanda Karibense. 

Solamente den e título nobo di kapítulo 7 di e Konstitushon titulá ‘Provinsia, munisipio, entidat públiko karibense, atministrashon di awa públiko i otro  entidatnan públiko’ (hulandes:*Provincies, gemeenten, Caribische openbare lichamen, waterschappen en andere openbare lichamen*) e nòmber 'entidat públiko karibense' ta wòrdu usá. Den otro artíkulonan di e Konstitushon ta hasi menshon di ‘entidatnan públiko konforme artíkulo 132a’.

## Gobièrnu
E kolegio ehekutivo ta e gobièrnu diario di un entidat públiko karibense. E kolegio ehekutivo ta konsisti di un gezaghebber i diputadonan. E representashon di pueblo ta e konseho insular, ku kada kuater aña ta wòrdu elegí pa e residentenan di e entidat públiko karibense.

## Link eksterno
*Wet van 1 november 2017, houdende verandering in de Grondwet, strekkende tot het opnemen van een constitutionele basis voor Caribische openbare lichamen en het regelen van een kiescollege voor de Eerste Kamer
*Wet van 14 februari 2018 tot wijziging van de Wet openbare lichamen Bonaire, Sint Eustatius en Saba en de Kieswet in verband met de introductie van kiescolleges voor de Eerste Kamer voor de Caribische openbare lichamen ten behoeve van de verkiezing van de leden van de Eerste Kamer
Lee Hodge

**Margarita Eliza (Lee) Hodge** (☆ 8 di febrüari 1899 na Sint Maarten - † 5 di yüni 1998 na Kòrsou), tambe konosí komo "Miss Lee", tabata un artista visual antiano.

## Bibliografia
Lee Hodge a nase dia 8 di febrüari 1899 na Princess Quarter na Sint Maarten. Komo mama soltero e ta bandoná su isla natal na 1937 pa buska trabou na Aruba, pero na su lugá e ta bira Kòrsou.  Na kerki Ebenezer na Oranjestraat den Willemstad e tabata duna les di piano i tabata tambe activo komo juffrouw di skol di djadumingu i organista. Banda di e trabounan aki el a kuminsa pinta komo hòbi. Durante mita siglo Hodge a pinta su imagennan, tantu hende, naturalesa, arkitektura i bistanan urbano, riba karton, lona, mueble i servis pa kome i bebe. E tabata outodidakto i un pintor primitivo, den estilo di Ocalia, Nepomuceno i Olario. Su imagennan tabata sea intuitibo òf naïef i tabata originá di su rekuerdonan di Sint Maarten i New York, unda el a biba dies aña. Hodge tambe tabata traha popchi. 

Na edat di 97 aña e ta wòrdu deskubrí komo artista talentoso. Su promé eksposishon solo, konsistiendo di 67 pintura i 10 popchi, tabata na Lanthùis Bloemhof na 1998, apenas algun siman promé ku el a fayesé. Despues di su morto a ekshibí su obranan na Zwolle (Hulanda) na 1999 i den Museo di Kòrsou na Willemstad (Korsou) na 2000. Entre su kolekshon di obranan el a laga atras un portfolio di mas ku 70 pintura sin título. Un parti di su obranan el a dona na e kerkinan Ebenezer na Oranjestraat i Fortkerk. 

## Literatura
* *Berkum, Ans van & Meijer, Saskia*, Overzicht van het werk van Miss Lee (1899-1998), Museum de Stadshof, Zwolle (1999)
Èxtra

**Èxtra** ta un korant den idioma papiamentu ku ta sali komo matutino na Kòrsou. E ta un korant tipo "tabloid" ku ta karakterisá pa su kobertura sensashonalista i portadanan ku titular grandi i storianan di kriminalidat i aksidente di tráfiko. E ta wòrdu publiká riba papel i ta tambe disponibel riba internet, ku vershonnan digital na ingles i spaño. Desde su fundashon na 1976 el ta e korant di mas grandi na Kòrsou. 

## Historia
Dia 1 di mart 1976 e promé edishon di Èxtra a mira lus ku 48 página. Eddy Oleana i Mike Oehlers tabata inisiadó di e korant, mientras Oleana tambe a okupá e funshon di hefe di redakshon. E akshonistanan di e empresa Extra Productions NV tabata e redakshon pa 51% i e empleado i sindikatonan ABVO i CFW pa 49%. E korant tabata kompletamente skirbi na papiamentu segun ortografia di Römer-Maduro i tabata sirkulá tambe na Aruba i Boneiru. Banda di Kòrsou, Èxtra a bira e diario mas lesa na Boneiru. Den masomenos sinku aña di tempu foi su lansamentu, e matutino a krese bira e korant mas grandi den sirkulashon na Antias Hulandes. 

Foi inisio Jossy Mansur i Boi Antoin tabata enbolbí komo redaktor na Aruba respektivamente Boneiru. Mansur a wòrdu remplasa pa Toko Winklaar na 1980. Antoin a skirbi pa e korant pa mas di kuater dékada. Na 2020, despues di e impakto di COVID-19, e edishon boneriano di Èxtra a bira e korant *Boneriano*.

Na 2013 un enkuesta a indiká ku Èxtra ta e korant mas lesá na Kòrsou. Di e públiko lesadó di korant riba e isla 76% tabata lesa Èxtra. 
For di aña 2015 e korant a kuminsá dediká mas na kanalnan digital manera su propio wèpsait, Facebook i Instagram. E edishon normal di e korant tin mas o ménos 56 página i mas o ménos mitar di esaki ta wòrdu imprimí na koló.
Vigilante

**Vigilante** ta un korant den idioma papiamentu, ku ta sali komo matutino na Kòrsou. El a wòrdu fundá na 1994, i ta konosí pa su estilo di reportahe di tipo *tabloid*, ku enfoke riba notisia sensasionalista, titular grandi, i portada ku imagennan impaktante.  
Fundadó, doño i hefe di redakshon di Vigilante ta Lilo Sulvaran.

## Karakterístika
Vigilante ta un di e korantnan mas lesá na Kòrsou. Su edishonnan ta wòrdu publiká tantu den imprenta komo den forma digital, i e vershon online ta inkluí tambe artíkulonan na spaño. E vershon digital di Vigilante ta disponibel riba su wèpsait, ku un parti di e kontenido ta aksesibel gratuitamente, mientras otro artíkulonan ta solamente disponibel pa abonadó. 

Su kontenido ta konsentrá prinsipalmente riba témanan komo delinkuensia, aksidentenan di tráfiko, skandal polítiko i otro susesonan ku ta yama atenshon públiko. E korant ta sigi un estilo di redakshon informal i direkto, ku hopi énfasis riba imágen i titularnan yamativo.

Segun un investigashon di merkado realisá na 2013, serka di 44% di e hende ku ta lesa korant na Kòrsou a indiká ku nan ta lesa Vigilante, ku ta pone e publikashon entre e dos korant mas lesá riba e isla, despues di Èxtra.
Siglo 15

**Siglo 15** (tambe **siglo diessinku** òf **siglo XV**) ta kuminsá dia promé di yanüari 1401 i ta kaba dia 31 di desèmber 1500. E ta e di sinku siglo di e dos milenio den kalènder gregoriano. 

## Oropa
Na Oropa siglo 15 tabata un meskla di partinan di e ultimo añanan di Edat Media, e añanan inisial di e Renasementu i e inisio di e periodo moderno. Hopi di e avansenan teknológiko, sosial i kultural di siglo 15 por wòrdu mirá den retrospektivo komo e prekursor di e "milager oropeo" di e siglonan ku a sigui despues. E perspektiva arkitektóniko i terenonan moderno ku ta konosí awendia, manera e sektor bankero i kontabilidat, a wòrdu lanta na Italia.

E viktoria desisivo di e fransesnan riba e inglesnan den e bataya di Castillon na Fransia ta marka e final di e Guera di Shen Aña. Despues di e konflikto e problemanan finansiero di Inglatera ta resulta den e Guera di Rosanan, un seri di guera dinástiko pa atkeri e trono di Inglatera. E konfliktonan ta termina ku e derota di Ricardo III dor di Enrique II den e bataya di Bosworth Field, establesiendo na final di e siglo e dinastia Tudor.

## Amérika
Den e kontinentenan di Amérika, tantu e imperio azteka komo e imperio inka ta alkansa e punto kulminante di influensia, pero e biahenan di Cristóbal Colón i otro biahenan di deskubrimentu oropeo na Amérika, a duna inisio na e kolonisashon oropeo di Amérika i a kambia e kurso di historia moderno.

## Mira tambe
* Siglo 14
* Siglo 16
Himno di Sint Maarten

**O Sweet Saint Martin’s Land**, tambe konosí pa su título franses "**Saint-Martin, si jolie**"', ta e himno nashonal ofisial di Sint Maarten i Saint-Martin, e dos parti di e isla di Sint Maarten. Músika i letra na ingles a wòrdu kreá pa e saserdote hulandes Gerard Kemps na 1958, kende tambe a skirbi i kompone e vershon franses ku su propio letra i un melodia diferente. 

## Historia
Despues di a wòrdu nombrá komo saserdote pa e Iglesia Katóliko di St-Martin franses na 1954, Pader Gerard Kemps a sintié obligá pa komponé letra i un melodia tokante e bunitesa di e tera di San Martin. Na 1958, Kemps a krea “O Sweet Saint Martin’s Land”. Pa motibu di e mensahe ku e letranan a transmití i e melodia ku a hiba e melodia, el a sirbi e propósito di un kantika pa henter e isla.

Na 1984, na okashon di e kumpleaños di e Reina hulandes, Kemps a wòrdu nombrá komo kabayero den Orden di Oranje-Nassau.

Un plachi di vinil di 7 inch ku buraku hanchu  (trahá na Hulanda) a wòrdu emití pa Kemps & e koro di Iglesia Katóliko Marigot.

## Letra
**Promé  kuplèt**

Where over the world, say where,

You find an island there,

So lovely small, with nations free

With people French and Dutch

Though talking English much,
 
As thee Saint Martin in the sea?

**Refan**

O sweet Saint Martin's Land

So bright by beach and strand

With sailors on the sea and harbors free

Where the chains of mountains green

Variously in sunlight sheen

Oh I love thy Paradise,

Nature's beauty fairly nice

Oh I love thy Paradise,

Nature's beauty fairly nice

**Di dos  kuplèt**

How pretty between all green

Flamboyants beaming gleam

Of flowers red by sunlight set

Thy cows and sheep and goats

In meadows or on roads

Thy donkeys keen can't I forget.

**Refran**

**Di tres  kuplèt**

Saint Martin I love thy name

In which Columbus fame

And memories of old are those

For me a great delight

Thy Southern Cross the night

May God the Lord protect thy coast!

**Refran**

## Mira tambe
* Himno di Aruba
* Himno di Boneiru
* Himno di Kòrsou
* Himno di Sint Maarten
Robert Hosé

**Robert (Joy) Hosé** (☆ 14 di febrüari 1949 na Kòrsou - † 23 di òktober 2023 na Willemstad ) tabata un hungadó di pinpòn di Kòrsou di fama legendario. E tabata kampeon di Kòrsou na dies okashon i a optené varios título na Antia i internashonalmente. Den Karibe Hulandes Hosé tabata un di e dos "grandinan" di tènis di mesa, banda di Mario Croes di Aruba.

## Biografia
Joy Hosé a nase na Kòrsou den e famia Hosé-Pimentel. E tin un ruman muhé i dos ruman hòmber. Su ruman mayó Humphrey tabata aktivo komo tenista profeshonal i su omo Iyo Pimentel tambe tabata tenista internashonal. 

Foi inisio di dékada 1960 Hosé tabata partisipa na torneonan hubenil i eskolar i tabata ser konsiderá un di e hungadó di pinpòn mas fuerte di e isla. Na 1966, na edat di 17 aña, e ta derotá Ottie Wentwoord 3-0, birando kampeon di pinpòn di Kòrsou i esun mas hoben den historia di pinpòn na Kòrsou. E ta bolbe titulá kampeon e aña despues te 1972 konsekutivamente i na 1978, 1982 i 1983. E ta bira kampeon latinoamerikano na Paraguay na 1971. Na 1973 el a forma parti di e tim antiano, e promé den historia di Antia Hulandes pa partisipa na e Kampeonato Mundial di Tènis di Mesa na Yugoslavia. E mesun aña e tim a kompetí den e Kampeonato latinoamerikano na Peru, derotando komo úniko tim Universidat di Lima 5-4, ku despues a titulá kampeon.  

## Honor
Den kuadro di selebrashon di 70 aña eksistensia di Federashon Tenis di Mesa Kòrsou (FTMK) na 2026, e federashon a dediká su promé torneo ofisial di temporada 2026 na memoria di Robert Hosé: *Torneo Robert Hosé*.
Mario Croes

**Hyacintho Mario Croes** (☆ ± 1942 na Aruba), tambe conoci como **Mario Croes jr.**, ta un ex-hungado di pingpong Arubano. Entre decada 1950 y decada 1970 el a titula 13 vez campeon di Aruba. Den Caribe Hulandes Croes tabata un di e dos "grandinan" den deporte di tennis di mesa, banda di Robert Hosé di Corsou.

## Biografia
Mario Croes ta yiu di Eymee Zeppenfelt y Mario Hyacinto Croes, empresario i doño di La Gran Bodega. Cu mas o menos siete aña el a cuminsa hunga pingpong y tabata train cu su mama pa despues sigi train cu su tata y otro famianan.

Croes ta ex-doño di Mario's Sports Shop den Wilhelminastraat 51 na Oranjestad. E ta casa cu Ruth Arends y hunto nan tin un yiu homber, Mario III, i un yiu muhe Janine.

### Carera deportivo
Croes a cuminsa mustra su talento pa pingpong ora cu na edad di 9 aña el a sali campeon "junioren" na Aruba. Cu 12 aña el a drenta division di senioren y na 1959, cu 16 aña, a bira campeon di Aruba pa prome bes. Na 1960 e ta prolonga su titulo. Hunto cu Cholan Jacobs, e tempo ey campeon di Aruba, e tabata hunga pa e team Arubano di Bavaria Stars. Den e torneo organisá door di e asociacion "Entre Nous Juveniles” na Corsou el a hunga cu 17 aña su prome wega internacional contra Colombia. Na 1963, na edad di 21 aña, el a participa pa prome bes na un campeonato mundial na Praga y na 1975 el a bolbe participa cu e team Aruba den e weganan mundial na Lagos, Nigeria. El a sali ganador di ASU-Olimpiade y di Copa Juliana na 1967 durante e weganan organisa pa Aruba Table Tennis Association (ATTA). Un aña despues, el a wordo eligi deportista di aña di Aruba. E tabata hunga dobel mixto cu Marianne Ridderstap, kende a titula campeon damas di Aruba mas biaha. Pafor di Aruba el a tuma parti den varios torneo riba nivel interinsular y regional, hungando na Corsou, Boneiru, Colombia, Venezuela, Barbados, Trinidad, Jamaica, Guyana, Alemania y Atlanta.
Museo

Un **museo** ta un institushon aksesibel pa públiko, na servisio na e komunidat i su desaroyo i normalmente sin e meta di hasi ganashi, ku e funshon pa kolektá, konservá, investigá, ekshibí i duna informashon di e patrimonio material i inmaterial di e ser humano i su serkania na benefisio di estudio, edukashon i rekreashon. En komparashon ku un biblioteka un museo ta alohá ophetonan riba un skala mas grandi i komunmente ta enfoká riba un tema spesífiko manera arte, siensia, historia natural, historia lokal i otro temanan. 

Den époka di Renasementu e término "museo" a surgi, espesialmente na Italia, unda tabata yama asina e galerianan unda artefaktonan di arte tabata wòrdu tresé huntu.

Museonan públiko, ku ta ofrese eksposishon i demonstrashonnan interaktivo, ta wòrdu usualmente konsiderá komo atrakshon turístiko, atrayendo un gran kantidat di bishitante di pafor di e pais. E dies museo mas bishita na mundu ta: 
* El Louvre - Paris 
* Museo Nashonal di China - Bejing
* Museo Nashonal di Historia Natural di Merka - Washington D.C.
* Museo Nashonal di Aire i Espasio di Merka - Washington D.C.
* British Museum - London
* Museo Metropolitano di Arte - New York
* Museo Vatikano - Siudad Vatikano
* Museo di Siensia i Teknologia di Shanghai - Shanghai
* Galeria Nashonal - London
* Museo Nashonal di e Palasio - Taipei

## Algun museo konosí den Karibe Hulandes
* Museo Arkeológiko Nashonal Aruba - Oranjestad, Aruba
* Museo di Industria - San Nicolas, Aruba
* Museo di Boneiru di Historia Natural - Kralendijk, Boneiru
* Museo di Kòrsou - Willemstad, Kòrsou
* Museo Tula - Bandabou, Kòrsou

## Galeria

Museum of Industry Aruba displays.jpg|Museo di Industria na San Nicolas (Aruba)
Museo Kas di Pal'i Maishi.jpg|Museo Kas di Pal'i Maishi na Barber (Kòrsou)
Bonaire Museum.jpg|Museo di Boneiru di Historia Natural na Kralendijk (Boneiru)


## Mira tambe
* Lista di museo na Aruba
* Lista di museo na Kòrsou
* Lista di museo na Hulanda Karibense
Korant

Un **korant** ta un publikashon, mas tantu riba papel, ku ta aparesé periódikamente i kual ta kontene notisia.

Un korant moderno tin tres funshon básiko:
* un korant mester ofrese su lesadónan informashon ophetivo tokante susesonan ront mundu. Esaki ta regarda susesonan di aktualidat (notisia) òf informashon ku ta konekta ku e susesonan di aktualidat.
* un korant ta pone den un konteksto e suseso i desaroyonan i ta duna interpretashon i komentario al respekto.
* finalmente, empresa, organisashon i individuonan por pone anunsio den korant.

Naturalmente, e funshonnan aki no ta presente den tur korant den forma igual i hasta kon nan ta relashona ku otro ta evolua den kurso di tempu. Ademas tur korant tin algun funshon ouksiliar, manera ofresé entretenimento na e lesadónan.

Por distingui diferente tipo di korant: 
* segun *frekuensia* di publikashon: diario (tur dia, eksepto djadumingu i tin biaha djasabra) - semanal (un of dos biaha pa siman)
* segun *ora* di publikashon: matutino (mainta) - vespertino (atardi)
* segun *kontenido*: korant general - korant spesialisá (por ehempel solamente notisia deportivo)

## Karibe Hulandes
Asina leu ku ta konosí e promé korant di Karibe Hulandes tabata *St. Eustatius Gazette*, ku a wòrdu publiká na ingles i hulandes entre 1790 i 1793 na Sint Eustatius.

## Mira tambe
* Lista di korant na Aruba
Julien Ignacio

**Julien Ignacio** (☆ 27 di april 1969 na Boxtel, Hulanda) ta un escritor hulandes-arubano di novela, storia, blog y textonan teatral. Su obra ta caracteriza pa un estilo y un tono magicamente realista, ku ta alterna entre crudo y poetico.

## Bida
Julien Ignacio a lanta den provinsia di Utrecht, den ciudadnan di Rhenen y Veenendaal, como yiu di un mama hulandes y un tata arubano, naci na Corsou. Na 1988 el a caba skol secundario na Christelijk Lyceum Veenendaal i na 1992 a obtene su maestria den estudionan Europeo na Universidad di Amsterdam (UvA). Despues di un biahe ront mundo di 12 luna dor di Asia y Australia, el a gradua na aña 1997 "cu maximo elogio" como académico literario na UvA riba e obranan di Marcel Proust y Arthur Schopenhauer.

Entre 2001 y 2003 Ignacio a keda dos aña na e islanan Aruba, Kòrsou y Sint Maarten, unda el a skirbi e novela  *Schrikkelkind*, ku a keda sin publica. Despues di a ricibi na 2008 e premio literario El Hizjra pa su komedia di un akta *Hotel Atlantis*, el a funda, cu otronan, e grupo di comedia Dakota. Desde 2000 Ignacio ta miembro di direktiva di e Grupo di Trabou "Literatura di Caribe' (*Werkgroep Caraïbische Letteren*). 

Na 2024 e tabata e promé persona pa risibí e premio literario hulandes Amarte pa su buki *Goudjakhals*, un coleccion di storia tocante migrante. E mesun buki ta bolbe gana e premio J.M.A. Biesheuvel na 2025. Na 2026 a publica e buki *Radio Gaga: un storia Rubiano*, un traduccion na Papiamento di e storia final den ‘Goudjakhals’, como homenahe na su wela Arubiano di Dakota.

Ignacio ta biba i traha na Amsterdam y ta tata di dos yiu.

## Bibliografia
* 2018 - *Kus* (novela, Uitgeverij Van Oorschot) 
* 2022 - *Dat wij zongen* (antologia di autornan di Caribe Hulandes, hunto cu Raoul de Jong y Michiel van Kempen)
* 2023 - *Goudjakhals* (novela, Uitgeverij Van Oorschot)
* 2026 - *Radio Gaga: un storia Rubiano* (traduccion Joyce Pereira)

## Obra teatral
* 1999 - *Trans* (presenta na Theater Zeebelt, Den Haag)
* 2004 - *Paradijs verloren* (presenta na Theater Perdu, Amsterdam)
* 2005 - *Nessun Dorma* ([presenta na De Balie, Amsterdam)
* 2007 - *Een soort Atlantis* (presenta na Theater Bellevue, Amsterdam)
* 2007 - *Daniel & de duivel* (presenta na Compagnietheater, Amsterdam)
* 2009 - *Hotel Atlantis* (varios teatro na Amsterdam)

## Link externo
*  Blog di Julien Ignacio
* Tirade-blog
*  Julien Ignacio riba e blog *Caraïbisch Uitzicht*
Isla di Penso

**Isla di Penso** (hulandes: *Penso eiland*) ta un di e islanan chikitu den laguna di Spaanse Water na Kòrsou. E ta situá pasùit di Brakkeput Ariba den e zona west di e laguna. Serka di dje ta lokalisa e isla di Willemberg.
Isla di Meeuwchi

**Isla di Meeuwchi** (hulandes: *Meeuwtje eiland*) ta un di e islanan chikitu den laguna di Spaanse Water na Kòrsou. E ta situá den e zona west di e laguna, pasùit di Brakkeput Ariba. Pasùit di e isla tin dos isla: isla di Penso i isla di Willemberg.

Kòrsou konosé dos otro isla ku nòmber idéntiko; esta isla di Meeuwchi, tambe konosí komo isla di Bubi òf isla Grandi, ku ta situá meimei di e bahia di Jan Thiel i e isla di Meeuwchi den bahia di Schottegat.
Isla Chiki

**Isla Chiki** ta dos isla chikitu den laguna di Spaanse Water na Kòrsou. E ta situá den e zona norte di e laguna, na banda ost di e península Isla di Atras i panort di e islanan privá, isla di Kiniw i isla di Yerba.
Isla di Kiniw

**Isla di Kiniw** ta un isla chikitu den laguna di Spaanse Water na Kòrsou. E ta situá den e zona nort di e laguna, na banda ost di e península Isla di Atras. E ta un isla privá ku un superfisie di 90m x 55m cu un villa riba dje. Pasuit di e isla ta enkontra e isla di Yerba i den serkania e barionan di Jan Sofat i Peninsula.
Laguna

Un **laguna** ta un curpa di awa salo poco hundo cu ta parcialmente separa di e laman. Usualmente tin algun tipo di barera cu ta separa y protege e laguna. E por ta un playa di piedra of stenchi, dam di santu, peninsula di barera, istmo of un rif di coral cu ta rondona un atol. Un atol ta un isla oceanico formá pa un volcan. 

Laguna ta referi tanto na lagunanan na costa como lagunanan den atol, forma pa e crecemento di rifnan di coral riba islanan central cu ta suheto na un erosion lento.

## Galeria

Blaketown.jpg|Blaketown Lagoon, Nueva Zelandia: e ta conecta cu laman.
Kara-Bogaz Gol from space, September 1995.jpg|Kara-Bogas-Gol na Turkmenistan
Fangataufa.JPG|Fangataufa ta un atol den Oceano Pacifico
File:Blue Lagoon.JPG|Isla Blue Lagoon na Bahamas
Museo Marítimo Kòrsou

**Museo Marítimo Kòrsou** (hulandes: *Curaçao Maritiem Museum*, ingles: *Curaçao Maritime Museum*) ta un museo di nabegashon marítimo situá den bario di Scharloo na Willemstad, Korsou. E museo ta okupá un mansion na entrada di Waaigat, konstruí originalmente na 1729, pero ku a keda kompletamente destruí pa un kandela na 1988. E parti exterior i e fachada a wòrdu restourá, mientras a konvertí e interior di e edifisio den espasionan moderno di eksposishon den estilo maritimo. E museo a habri porta na desèmber 1998.

E eksposishon permanente, konsistiendo di mapanan nóutiko auténtiko, modelonan di barku i aparatonan di nabegashon, ta ilustrá mas ku 500 aña di historia marítimo di Kòrsou. Riba tereno di eksposishon, investigashon i publikashonnan e museo ta traha huntu ku fundashon Arkeologia Marítimo Kòrsou (Stimacur). El a hasi investigashon tambe riba e historia di e kompania di krusero *Holland-Amerika Lijn* (HAL) i e kompania marítimo *Koninklijke Nederlandse Stoomboot-Maatschappij* (KNSM). Den kooperashon ku Caribpublishing e museo ta publiká un seri di buki tokante e historia di e isla.

 

## Mira tambe
* Lista di museo na Kòrsou
Rose Heitkönig-Rigaud

**Rose Marie Anne Heitkönig-Rigaud** (☆ 1918 na Boneiru - † 2014 na Boneiru) tabata un maestro di skol i polítiko boneriano. E tabata miembro di e promé Konseho Insular di Boneiru na 1951 i tabata e promé persona i e promé muhe ku a keda nombrá diputado di Kolegio Ehekutivo di Boneiru. El a duna primisia na Boneiru dor ku e tabata e promé muhé den Antias Hulandes pa okupa e funshon di diputado. Na 1966 e tabata e di dos muhé nombrá gezaghebber interino di Boneiru, despues di sra. Hellmund-Boom. 

## Biografia
Rose Rigaud a nase na 1918 na Boneiru den e kas konosí komo "Kas di Kachi Craane".  E tabata un di e seis yu di Quintus Leopold Rigaud i Jeannette Carolina Peiliker. Su tata tabata maestro di skol i despues griffier di Korte di Hustisia i gezaghebber di Saba (1919-1920). Tres di su ruman ta skoge, meskos kune, pa drenta arena polítiko. Ta trata di dos ruman muhé, Renée Hendrikse-Rigaud i Adèle Rigaud, i un ruman hòmber, Siegfried Rigaud.
 
Heitkönig-Rigaud ta pasa su hubentut na Kòrsou y ta optené su MULO diploma na St. Martinusgesticht na 1933. E ta biaha na 1934 pa Hulanda, unda e ta studia pa maestro na Bergen op Zoom. Na su regreso na 1937 e ta bai traha na skol di St. Martinusgesticht. Despues di muda pa Boneiru e ta kontinua su karera trahando mas di binti aña den enseñansa boneriano, entre otro komo dosente supstituto na St. Dominicusschool i Bernardusschool.

Na 1951, den e promé elekshon pa konsehal Heitkönig-Rigaud ta postulá su mes komo kandidato nr. 5 riba lista di Partido Boneriano Uni bou di liderazgo di Julio Antonio Abraham. El a wòrdu deklará elegí despues ku dos kandidato di su partido no a aksepta e funshon di konsehal. Heitkönig-Rigaud tabata e promé miembro femenino di Konseho Insular di Boneiru; dia 15 di sèptèmber
1953 e ta entrega su retiro komo konsehal. Dia 10 di yüli 1951 e ta keda nombrá unánimamente diputado di Kolegio Ehekutivo di Boneiru. Su kartera tabata enserá suministro di awa, agrikultura, kria i peska, asuntunan sosial, salubridat públiko i enseñansa. Di 28 di yüli 1966 te 27 di yüli 1967 el a fungi komo gezaghebber interino di  Boneiru. Su susesor tabata diputado Raimundo Saleh.

Na 1947 Heitkönig-Rigaud a kasa ku Herman (Jules) Heitkönig, komersiante; for di kua matrimonio a nase Jeanette i Ria. E ta fayesé na 2014 na e edat di 95 aña. Na aña 1970 el a wòrdu kondekorá komo Kabayero (*Ridder*) den Orden di Oranje-Nassau.
Stadhuis di Oranjestad

E **Stadhuis di Oranjestad**, tambe conoci como **Cas Eloy Arends of Censo**, ta e stadhuis di Aruba. E ta situa na Wilhelminastraat 8 na Oranjestad y originalmente tabata cas di un dokter di Aruba. Na 1997 e cas di ciudad a keda restaura pa prome biaha; alaves a conecta esaki pa medio di un ala moderno na e edificio na banda, esta Ex-Hotel Colombia. E compleho a wordo inaugura dia 3 di april 1998 pa uzo como stadhuis (pa casamento) y oficina di Registro Civil y Censo.  Desde 1999 Monumentenfonds Aruba ta doño di e compleho.

## Mira tambe
* Ex-Hotel Colombia
Rigaud

**Rigaud** ta un fam di origen franses ku presensia den Karibe Hulandes desde komienso di siglo 19. 

E por referi na:
## Hende

* André Rigaud (1761–1811), revolushonario haitiano
*Kapitan Rigaud, otro nòmber pa Tula, lider di e Rebelion Grandi di Kòrsou.
* Quintus Leopold Rigaud, gezaghebber di Saba (1919-1920); su yu:
**Adèle Rigaud (1924-1967), feminista, aktivista i polítiko kurasoleño
**Rose Heitkönig-Rigaud (1918-2014), maestro di skol i polítiko boneriano 
**Renée Hendrikse-Rigaud (1926-1996), poeta, eskritor i aktivista polítiko di Kòrsou
**Siegfried W. Rigaud, polítiko kurasoleño.
Lista di monumento na Aruba

E **lista** aki bou ta duna un resumen di e **[[monumento]]nan na [[Aruba]]**. E cantidad di monumento ta wordo estima riba casi 400 obheto, di cual 41 ta proteha. Categoria 1 ta un resumen di e obhetonan monumental cu ta proteha. E lista no ta sortea manera nan ta registra den e registro di monumento, e number di e obheto no ta esun oficial segun registro. Pa indica cu un monumento ta oficialmente proteha pa ley Monumentenbureau ta coloca un seyo di reconocimento riba e obheto. Categoria 2 ta duna un resumen (no completo) di otro casnan y edificionan historico.

## Monumento
#### categoria 1

#### categoria 2

## Link externo
*  Monumentenbureau Aruba
*  Stichting Monumentenfonds Aruba (SMFA)
Dies Mandamentu

E **Dies Mandamentu** (hebreo:  *asèrèt hadibrot*, lit. "E Dies palabranan òf deklarashonnan"), par. e hebreo mishná עששררתת הַדִּבְּרותת, *ˈăseret hadībbərōt*, lit. E Dies Palabranan, E Dies Deklarashonnan) ta un kolekshon di prinsipionan bíbliko relashoná ku étika i kulto ku ta hunga un ròl fundamental den hudaismo, kristianismo i Islam. E teksto di E Dies Mandamentu ta aparesé dos biaha den Beibel: Éksodo 20: 1-17 i Deuteronomio 5: 6-22. Sinembargo, E ta notabel ku tin mas ku dies mandamentu. Den Éksodo 20 tin por lo ménos diesdos prohibishon i dos mandamentu ta wòrdu hañá, i den Deuteronomio 5 tin diesdos prohibishon i tres mandamentu.

Segun e Buki di Eksodo den Torah, e Dies Mandamentu a ser revelá na Moises riba Seru Sinai, konta pa Moises na e israelitanan den Eksodo 19: 25 i inscritá pa e dede di Dios riba dos tabla di piedra.

E erudito no ta di akuerdo tokante ki ora e Dies Mandamentu a ser skirbí i pa ken, i algun erudito moderno ta sugerí ku probablemente nan tabata basá riba leinan i tratatonan hitita i mesopotámiko moderna.

## Mira tambe
* Dies Mandamentu den teología katóliko
Forno di calki

**Forno di calki** (hulandes: *kalkoven*) ta un forno di bloki pa kima calki. E ta un di e dos metodonan pa kima calki. E forno di calki permanente aki ta esun mas recien desde fin di siglo diesnuebe. E metodo mas bieu y comunmente usa tabata e forno di veld.

## Mira tambe
* Forno di veld
* Forno di calki na Rancho
Museo Savonet

**Museo Savonet** ta un museo na Kòrsou, establesi den e edifisionan di e antiguo Plantashi Savonet, inkluso e lanthùis Savonet. E ta situá den Parke Nashonal di Sint Kristòfel den e parti nortwest di e isla, tambe konosí komo Bandabou. 

E museo a habri porta na 2013 i ta konta e historia di e besindario desde e promé Arawak te 2010, aña di e disolushon di Antia Hulandes. Inkluí den e linea di tempu ta e époka di sklabitut, e époka britániko (1807-1819) i e yegada di Shell na 1918. E museo ta esun mas kontemporáneo di Kòrsou; su ekshibishon ta kreá pa Felix de Rooy, artista visual, direktor di teatro i sine di Kòrsou. Algun artefakto di e kolekshon Brenneker-Juliana ta forma parti di e eksibishon.

E museo ta wòrdu manehá pa CARMABI.

## Plantashi Savonet
Plantashi Savonet, fundá na 1662 riba inisiativa di Matthias Beck, tabata un di e plantashinan mas bieu i mas grandi riba e isla ku un superfisie di 1572 hèktar. Aki tabata planta maishi, simia di dividivi i katuna. E bestianan di kría tabata produsí lechi i keshi; tambe tabatin produkshon di karbon i kalki. E edifisio prinsipal, den kual e museo ta establesí, a wòrdu konstruí entre 1662 i 1664 den estilo baroko di Kòrsou. Huntu ku e otro edifisionan el a wòrdu restourá den aña 2009 i 2010. 

## Mira tambe
* Lista di museo na Kòrsou
* Lanthùis na Kòrsou

## Link eksterno
* /Arkitektura Museo Savonet, Kòrsou, Atelier Argos
Fort Zoutman

**Fort Zoutman** ta un antiguo fòrti militar hulandes na Oranjestad, Aruba. E edifisio a wòrdu konstruí na 1798 na Paardenbaai i ta e edifisio di mas bieu di Aruba.. Na 1859 a añadí un toren nobo, Willem III, na e forti. For di 1983 e museo di historia di Aruba ta alohá den e kompleho.

## Historia
Komo un haf pa e ruta di Kòrsou pa Venezuela, e hulandesnan a usa Paardenbaai. Na 1796, e komite militar, dirigí pa e gobernador interino Johann Rudolf Lauffer, a disidí di fortifiká e puertonan riba kada un di e islanan abou, pa defendé nan mes di pirata i otro enemigunan. E forti a risibí su nòmber di kontralmirante hulandes Johan Arnold Zoutman, ku a bringa den e di kuater guera anglo-hulandes, maske nunka el a bishitá Aruba. Na 1798, e konstrukshon a ser kompletá.

### Toren di Willem III
Na 1866, a kuminsá ku konstrukshon di e toren di Willem III. Esaki a sosodé despues ku gezaghebber J. H. Ferguson a pidi e gobernador di Kòrsou pa traha un toren di klòk. Na prinsipio, solamente un faro a wòrdu konstruí, pero dor di kolga un klok einan tambe, e faro tambe por a funshoná komo toren di klòk. E toren a risibí su nòmber di rei Willem III di Hulanda i riba su aniversario, dia 19 di febrüari 1868, a sende e lus di e faro pa promé biaha. E toren a keda posishoná dilanti di e porta, na banda wèst di e forti. Na 1963, despues di 95 aña, a stòp di usa e faro.

### Museo históriko di Aruba
Entre 1976 i 1980, e forti i su Toren a keda restourá. Despues ku e restorashon aki a ser kompletá na 1983, e museo histórico di Aruba a establesé den dje. E museo ta ofresé un bista general di historia di Aruba. E tin ophetonan pa uso di e tempu spaño, bida rural den siglo 19, kultivashon di aloe vera i e minanan di oro Balashi i Bushiribana.

Tur djamars anochi, museo histórico ta organisá Bon Bini Festival pa yama turista i bishitante di e isla bonbini i disfrutá di kultura, músika, baile i kuminda di Aruba.

## Galeria

Aruba, Fort Oranjestadt.jpg|Fort Zoutman ku toren Willem III (potret di 1885)
Cornelis van Cuylenburg (II) - Johan Arnold Zoutman.jpg|Johan Arnold Zoutman, na kende a nombra e forti.
BNA-DIG-HARTOG-CAHA-001-014-010.jpg|Fort Zoutman (1907)
Willem III Toren Fort Zoutman (2).JPG|Willem III Tower na entrada west di e forti Fort Zoutman 
Willem III 2023.jpeg|Toren anochi durante e bishita di prinsesa Amalia di Hulanda (2023).
Fort Zoutman Wall.jpg|Muraya di e forti (bista di paden)
Bonbini Festival Aruba 21 05 21 312000.jpeg|Musica tipico durante Bonbini Festival
Bonbini Festival part 2.jpeg|Drumband durante Bonbini Festival
Pedro Rodriguez

**Pedro Rodriguez Vergara** (☆ 25 di yüli 1990 na Lima) ta un futbolista peruano ku a naturalisá hulandes, i internashonalista ku e ekipo nashonal di Boneiru. Aktualmente e ta hunga komo mediokampo pa e klup boneriano SV Uruguay.

## Biografia
Ku 6 aña Pedro Rodriguez a kuminsa praktika futbòl na Peru. Na edat di 8 aña e ta muda cu su famia pa Boneiru. Ku 13 aña e ta kuminsa hunga den ekipo hubenil di SV Atlétiko Tera Corá (ATC) i na 2007 a debutá den Liga Boneiru. 
El a keda selekshoná pa hunga den e ekipo hubenil boneriano durante e weganan klasifikatorio pa e Weganan di Reino kontra Aruba i Kòrsou. Despues el a sigui tambe pa partisipa den e selekshonnan U-17 i U-20.  

Na 2008 Rodriguez a bai Hulanda (Oropa) unda e tabata hunga den e klupnan amatür: VUC Den Haag, Voetbal Club Sparta en HVV Hercules. Bek na Boneiru e ta bai hunga pa ASCD Arriba Peru, e klup di futbòl di kua su tata tabata presidente. Na 2014 e ta firma ku SV Uruguay unda el a milita kuater temporada te 2017. El a kontinua su karera na SV Atlétiko Flamingo i na 2022 a bolbe uni na SV Uruguay. Den e Kopa MCB na aña 2015 el a wòrdu elegí mihó hungadó.

## Selekshon di Boneiru
Rodriguez a debutá ofisialmente ku e selekshon boneriano dia 14 di novèmber 2013 durante e torneo ABCS den un wega kontra Sürnam, kedando derotá 2-0. El a hunga nuebe wega, sin skor gol, komo internashonalista den e selekshon boneriano. Na 2014 el a partisipa den sinku wega klasifikatorio pa Kopa Karibe.

## Klupnan

## Link eksterno
* Profil riba transfermarkt
Jorien Wuite

**Jorien Wuite** (☆ 6 di december 1964 na Den Haag) ta un politico di Sint Maarten. Na Sint-Maarten el a ocupa diferente posicion den politica local y tabata minister plenipotenciario di Sint Maarten na Den Haag. Na 2020 Wuite a bira miembro di e partido politico Hulandes D66 y a participa na e eleccionnan di 2021. For di 31 di maart 2021 te cu 5 di december 2023, e tabata miembro di Tweede Kamer, kaminda e tabata manehá e kartera di Relashonnan di Reino, Arte i Kultura.

## Biografia
Wuite a nace na Den Haag, Hulanda, yiu di dos docente. Su mama ta Anna Merab Richardson, un escritora conoci di Sint Maarten. Wuite a crece na Den Haag y a muda pa Sint Maarten na 1997, pa tuma un posicion como director di Gezondheidszaken. 

### Carera
Wuite a traha 22 aña na Sint Maarten den diferente posicion den gobierno prome cu el a regresa na Hulanda. Na 2018 Wuite tabata Minister plenipotenciario pa Sint Maarten na Den Haag. Wuite ta e prome miembro di Tweede Kamer den dies aña cu origen Caribense. Prome cu Wuite, e miembro di Tweede Kamer cu origen Caribense tabata Cynthia Ortega-Martijn (Korsou).
Sylvana Simons

**Silvana Hildegard (Sylvana) Simons** (☆ 31 di januari 1971 na Paramaribo) ta un politico Hulandes di origen Surnameño y expresentador di television. Di 2021 te 2023 e tabata e unico miembro di Tweede Kamer representando BIJ1, un partido anti-racista igualitario funda pa Simons na 2016. E tabata e prome lider di fraccion di color den Tweede Kamer na Hulanda.

## Biografia
Simons a nace na Paramaribo, kapital di Surinam y a muda pa Hulanda como baby. El a crece den Amsterdam den e barionan Kinkerbuurt y Osdorp. Su mayornan ta Wilfred Hugo Leeuwin (1928) y Roline Yvonne Kerk (1945). Hunto su mayornan tabatin 15 yiu, aunke Simons a crece sin su rumannan. Wilfred Leeuwin a traha como accountant y Roline Kerk a traha pa IBM. 

Como mucha, Simons tabata core cabay y baila. El a cuminsa tuma les di baile cu su shete aña y el a tuma entrenamiento preparatorio na Amsterdam pa e academia di ballet. Inicialmente, Simons a bay un scol di vwo, pero el a haci e cambio pa havo despues. Simons a atende programanan educacional na diferente academia di arte, pero no a finalisa niun di e programanan aki. 

### Carera den media
Como hoben, Simons a traha como bailarin den e escena nocturno na Amsterdam. Despues el a bira un VJ (video jockey) pa e canal musical TMF na 1995. Cuater aña despues, el a cuminsa traha na e canal di television Hulandes SBS, unda el a presenta e reality-serie *De bus* (2000). 

Simons a traha pa un decada na RTL Nederland, presentando e prome temporadanan di e serie *TV Makelaar* (2001-2005) y *[[Dancing with the Stars]]* (2005-2007). For di 2009, Simons a traha un par di aña como presentador di radio riba Radio 6 pa e asosiacion NPS. 

### Carera den politica
Na 2016 Simons a drenta politica, birando miembro di e partido DENK. Despues di shete luna di miembrecia, Simons a bandona e partido DENK pa forma su mesun partido, Artikel 1 (despues BIJ1). Despues di e eleccionnan parlamentario di 2020, Simons a drenta Tweede Kamer como miembro di BIJ1. Despues di e caida di e Gabinete Rutte-IV na juli 2023, Simons a anuncia cu e lo sali di politica y e lo stop como lider di BIJ1  Edson Olf a sigui Simons como lider di e partido .

## Bida personal
Simons tin dos yiu, Salvatore y Levi y ta wela. El a haya su prome cu yiu cu 21 aña. Durante su carera politico, Simons a expresa cu e ta sufri di dolor cronico, posiblemente causa pa osteoartritis.

## Distincion
* 2022 - 'Ally Award' di Winq, revista di "queer lifestyle", pa su trabou politico
* 2023 - Black Achievement Award - premio pa su trabou politico